14 Kabiji namwene Mwana Mukooko+ saka aimana pa Mutumba wa Ziona,+ na ba 144,000+ baji na jizhina janji ne ja Shanji+ pa bilungi byabo.2 Kabiji naumvwine jiwi kufuma mwiulu nobe mpoota ya mema avula kabiji nobe kutatauka kwa mvula; ne jiwi jo naumvwine jajinga nobe ja banyimbi babena kwimba pa byansa byabo.3 Kabiji baimbilenga lwimbo waumvwanyikilenga nobe lwimbo mupya+ kulutwe ya jitanda ne ku bilengwa byumi bina+ ne ku bakulumpe,+ kabiji kafwako muntu nangwa umo wakonsheshe kufunda awa lwimbo ne, kanatu ba 144,000+ bo bapotele pano pa ntanda.4 Bano kechi bezhilulwile na banabakazhi ne; abo bo bakatanda.+ Bano bo boba balondela Mwana Mukooko konse konse ko aya.+ Bano bebapotele+ kufuma mu bantu kwikala bya nsomo+ kwi Lesa ne ku Mwana Mukooko,5 ne mu kanwa kabo kechi mwatainwe byambo bya bubela ne; kechi baji na bulema ne.+6 Kabiji namwene ne malaika mukwabo saka apita pakachi ka jiulu,* kabiji wajinga na mambo awama a myaka ne myaka a kusapwila ku bekala pa ntanda, ku bisaka bya bantu byonse ne ku mikoka yonse ku ba njimi* yonse ne ku mitundu yonse ya bantu.+7 Waambilenga na jiwi jikatampe amba: “Akamwai Lesa ne kumupa lukumo, mambo kimye kyanji kya kuchibilamo mambo kyafika,+ onkao mambo, popwelainga awa walengele jiulu ne ntanda ne kalunga ka mema+ ne masulo a mema atupauka.”8 Kabiji malaika wa bubiji walondejilepo waambile’mba: “Wapona! Babilona Mukatampe+ wapona,+ yenka walengela ba mu bisaka bya bantu byonse kutoma binyu bibindankanya* muchima bya bulalelale*+ bwanji!”9 Ne malaika mukwabo wa busatu wibalondejile saka abijika’mba: “Umvwe muntu upopwela awa lukinyama+ ne kipashañano kyanji, ne kutambula kayukilo pa kilungi kyanji nangwa pa kuboko kwanji,+10 ukatoma binyu bya bukaji bwa Lesa byabula kuweluka byo baitulwila mu katomeno ka bukaji bwanji,+ kabiji bakamumanyika na mujilo ne na luya lwa mabwe ateema mujilo+ konka ku bamalaika bazhila ne ku Mwana Mukooko.11 Kabiji bwishi bwa kumanyikwa kwabo bukafutumukangatu myaka ne myaka,+ kabiji bakebamanyika mute ne bufuku kwa kubula kuleka aba bapopwela lukinyama ne kipashañano kyanji ne yense watambula kayukilo ka jizhina janji.+12 Kino kikebewa bazhijikwa kuchinchika,+ bonka balondela mikambizho ya Lesa ne kukosela mu lwitabilo+ lwabo mwi Yesu.”13 Kabiji naumvwine jiwi kufuma mwiulu amba, “Nemba’mba: Bo ba lusekelo aba bafwila mwi Nkambo+ kufuma luno kuya ne kulutwe. Ne aye mupashi waamba’mba, bakokoloke ku mingilo yabo yakosa, mambo bintu byo baubile bibalondela.”14 Kabiji namwene jikumbi jitoka ne waikelepo wamwekelenga nobe mwana muntu,+ saka avwala munchinya wa ngolode ku mutwe wanji ne mu kuboko kwanji mwajinga kikwakwa kyatwa.15 Kabiji malaika mukwabo walupukile mu nzubo yazhila ya Lesa, saka abijika ku yewa waikele pa jikumbi amba: “Tanyika kikwakwa kyobe unowe, mambo kimye kya kunowa kyafika, kabiji kajo ka kunowa pa ntanda kapya.”+16 Ne yewa waikele pa jikumbi watanyikile kikwakwa kyanji pa ntanda ne kunowa kajo ka pa ntanda.17 Kabiji malaika mukwabo walupukile mu nzubo yazhila ya Lesa iji mwiulu, ne aye wajinga na kikwakwa kyatwa.18 Ne malaika mukwabo walupukile mu kya kusokelapo bitapisho, kabiji wajinga na luusa pa mujilo. Kabiji wabijikile ku yewa wajinga na kikwakwa kyatwa amba: “Tanyika kikwakwa kyobe kyatwa ne kubungizha pamo bizanze bya muñanzañanza wa pa ntanda, mambo mañanzañanza akyo apya kala.”+19 Malaika watanyikile kikwakwa kyanji pa ntanda ne kubungizha pamo muñanzañanza wa pa ntanda, ne kumutaya mu kya kufiinamo binyu kikatampe kya bukaji bwa Lesa.+20 Banyantawile pangye ya muzhi mu kya kufiinamo binyu, ne mashi apokomokele kufuma mu kya kufiinamo binyu afikile pa ntambo yo bakashila bambili kabiji afikile palepa bibanza* 1,600.
bem_Latn